
ДО 

ОБЩИНСКИ СЪВЕТ

ГР.ПОМОРИЕ

Д О К Л А Д Н А    З А П И С К А

от Иван Атанасов Алексиев – Кмет на Община Поморие

Относно: Приемане на нова позиция в търговска зона за разполагане на преместваеми обекти на територията на гр. Поморие. 
УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,


В деловодството на общинска администрация е постъпило заявление с вх. рег. №94Р-464-1/28.05.2026г. от Русанка Тодорова, с искане да бъде преместен ползваният от нея павилион за плод-зеленчук на ново място, във връзка с изгубен търг през месец февруари тази година.
        
Необходимостта от приемане на схема за търговска дейност на територията на гр. Поморие произтича от динамичното развитие на града като туристическа дестинация и нарастващия интерес към извършване на търговска дейност, особено през активния летен сезон. Предложената схема е съобразена с действащата нормативна уредба, като са отчетени нуждите на местната общност. Приемането ѝ ще доведе до по-добра организация на търговската дейност, с оглед съчетаване на интересите на бизнеса, жителите и туристите в града.

С оглед гореизложеното Ви предлагам да приемете следното

РЕШЕНИЕ

I. На основание чл.21, ал.1, т.8 и ал.2 от Закона за местно самоуправление и местна администрация, във връзка с чл. 56 ал.1, т. 2 и ал. 2 от Закона за устройство на територията и чл. 9, ал. 2  от Наредба № 6  за реда и условията за поставяне на преместваеми обекти за търговски и други обслужващи дейности, рекламни, информационни и монументално декоративни елементи на градското обзавеждане и за рекламната дейност на територията на община Поморие, Общински съвет - Поморие, приема схема за поставяне на преместваеми обекти на територията на гр. Поморие, както следва:     



1.Търговска зона обхващаща терен общинска собственост, находящ се в Търговска зона „Скобелев“, ПИ 57491.501.758 по КК на гр. Поморие.


- Позиция № 22 – терен за стациониране на павилион за търговска дейност – 12 кв. м.
 II. На основание чл. 60, ал. 1 от Административнопроцесуалния кодекс, Общински съвет – Поморие допуска предварително изпълнение на настоящото решение, във връзка с необходимостта от последващи и продължителни действия за осигуряване на нуждите на гражданите и гостите на гр. Поморие, и с оглед защита интересите на гражданите и бизнеса. 
   
 Приложение: Схема  на търговската позиция, съгласувана от Главен архитект на Община Поморие, копие от заявление с вх. рег. №94Р-464-1/28.05.2026г.
С уважение,

ИВАН АЛЕКСИЕВ

Кмет на община Поморие
Съгласувал:……………


/ Росица Стоева – Директор дирекция ПНИАО/

Съгласувал:………………


/ инж. Кунчо Гайдов – Заместник-кмет СИТ/

Съгласувал:……………


/ арх. Димитър Алексиев – Началник отдел УТООС/

Изготвил:……………


/ Хрисанта Чухлева, Началник отдел ОСТ/

